ai4bharat/Pralekha huggingface dataset:
सड़क परिवहन एवं राजमार्ग मंत्रालय
श्री नीतिन गडकरी ने कहा कि यात्री कारों  में कम से कम 6 एयरबैग अनिवार्य करने का प्रस्ताव 01 अक्तूबर 2023 से लागू होगा
केंद्रीय सड़क परिवहन एवं राजमार्ग मंत्री श्री नीतिन गडकरी ने एक के बाद एक कई ट्वीट कर कहा कि सभी कीमतों और सभी प्रकार के मोटर वाहनों में यात्रा करने वाले सभी यात्रियों की सुरक्षा हमारी सर्वोच्च प्राथमिकता है।
श्री गडकरी ने कहा कि ऑटो उद्योग के सामने मौजूद वैश्विक आपूर्ति श्रृंखला संकट और माइक्रो इकोनॉमिक परिदृश्य को ध्यान में रखते हुए तय किया गया है कि सभी यात्री कारों  में कम से कम 6 एयरबैग अनिवार्य करने का प्रस्ताव 01 अक्तूबर 2023 से लागू किया जाएगा।
इससे पहले, पीछे से लगने वाली टक्कर की सूरत में मोटर वाहन यात्रियों की सुरक्षा को बढ़ाने के लिए केंद्रीय मोटर वाहन नियमों , 1989 में संशोधन कर सुरक्षा उपायों को बढ़ाने का फैसला किया गया। इस संबंध में 14 जनवरी 2022 को एक मसौदा अधिसूचना जारी की गई थी जिसमें 01 अक्तूबर 2022 के बाद निर्मित सभी एम-1 श्रेणी के वाहनों के भीतर दोनों तरफ और दो साइड से खुलने वाले एयर बैग फिट किए जाने का प्रस्ताव किया गया था। इनमें से आगे की सीटों पर सामने की ओर मुंह करके बैठने वाले यात्रियों के लिए एयरबैग और पीछे की सीटों पर बैठने वाले यात्रियों की सुरक्षा के लिए वाहन के भीतर दोनों ओर से खुलने वाले पर्दे/ट्यूब आकार के एयरबैग लगाए जाने का प्रस्ताव था।
आयुष
आयुष मंत्रालय ने कोविड-19 के इलाज में एनआईसीई के निराधार दावे का जोरदार खंडन किया
कोविड के इलाज के लिए कुछ भ्रामक दावे प्राकृतिक चिकित्सा से संबंधित नेटवर्क एनआईसीई  द्वारा किए गए हैं। इस दावे को कुछ मीडिया प्लेटफॉर्म द्वारा बिना तथ्यों के सत्यापन के प्रकाशित किया गया है। एनआईसीई ने जो मुख्य दावा किया है वह है कोविड-19 के उपचार के लिए एक प्रोटोकॉल विकसित करने के संबंध में है जिसे आयुष मंत्रालय द्वारा स्वीकृत बताया है। हालांकि, सच्चाई यह है कि दावेदार ने अनैतिक और भ्रामक रूप से इसके लिए आयुष मंत्रालय की मंजूरी को जिम्मेदार ठहराया है। आयुष मंत्रालय ने इस गलत दावे को खंडन करते हुए कहा है कि वह एनआईसीई के ऐसे सभी दावों का पुरजोर खंडन करता है और संबंधित समाचारों के प्रकाशन को पूरी तरह से भ्रामक और निराधार मानता है।
आयुष मंत्रालय यह भी स्पष्ट करता है कि उक्त एजेंसी, एनआईसीई ने तथाकथित प्रोटोकॉल के लिए आयुष मंत्रालय को कोई आवेदन नहीं दिया था। अगर एनआईसीई द्वारा कोविड-19 उपचार/प्रबंधन से संबंधित कोई प्रस्ताव मंत्रालय को दिया जाता है, तो इसकी अंतःविषय तकनीकी समीक्षा समिति  द्वारा पूरी तरह से जांच की जाएगी। इस तरह के सत्यापन के लिए समिति के पास एक सुव्यवस्थित और सख्त वैज्ञानिक जांच प्रक्रिया है। इस समिति के अनुमोदन के बिना, कोई भी आयुष धारा से संबंधित एजेंसी प्रोटोकॉल विकसित करने का दावा नहीं कर सकती है। एनआईसीई ने कोविड-19 उपचार के लिए आयुष मंत्रालय द्वारा अनुमोदित प्राकृतिक चिकित्सा-आधारित प्रोटोकॉल विकसित करने का दावा करते हुए एक बहुत ही अनैतिक, अवैध और निराधार काम किया है। मंत्रालय की स्पष्ट अनुमति के बिना मंत्रालय के नाम का उपयोग करने का उसका कार्य भी उतना ही गंभीर है।
एनआईसीई जैसे झूठे दावे गृह मंत्रालय के आदेश संख्या 40-3/2020-डीएम-2 , दिनांक 24 मार्च 2020 और राष्ट्रीय आपदा प्रबंधन प्राधिकरण  के आदेश संख्या। 1-29/2020-पीपी , दिनांक 24 मार्च, 2020 के अनुसार दंडनीय अपराध के अंतर्गत आते हैं। ये आदेश झूठे दावों को दंडनीय अपराध बनाते हैं ताकि देश में कोविड-19 के प्रसार को रोका जा सके। कुछ मीडिया संस्थानों ने आयुष मंत्रालय से तथ्यों की पुष्टि किए बिना एनआईसीई द्वारा किए गए झूठे दावे को प्रकाशित किया है।
नेशनल इंस्टीट्यूट ऑफ नेचुरोपैथी  पुणे ने स्पष्ट रूप से कहा है कि नेटवर्क ऑफ इन्फ्लुएंजा केयर एक्सपर्ट  ने बड़ा और भ्रामक दावे किया है। दावा कोविड-19 के प्रबंधन/उपचार के संबंध में है और एनआईसीई ने गलत तरीके से आयुष मंत्रालय द्वारा अपने उक्त प्रोटोकॉल को मंजूरी मिलने का दावा किया है।
इस बात पर और जोर दिया जाता है कि आयुष मंत्रालय के तत्वावधान में काम कर रहे एनआईएन, पुणे ने स्थानीय मीडिया में पहले ही स्पष्ट कर दिया है कि वह कोविड के प्रबंधन, उपचार और रोकथाम के लिए न केवल गृह मंत्रालय द्वारा निर्धारित दिशा-निर्देशों का सख्ती से पालन करता है बल्कि आईईसी की जानकारी और विभिन्न गतिविधियों के माध्यम से इन दिशानिर्देशों को भी बढ़ावा देता है।
प्रधानमंत्री कार्यालय
प्रधानमंत्री ने ‘श्रीराम जन्म भूमि तीर्थ क्षेत्र’ ट्रस्ट बनाने की घोषणा की
स्वतंत्र ट्रस्ट अयोध्या में भव्य राम मंदिर निर्माण के लिए सभी निर्णय लेगा: प्रधानमंत्री
प्रधानमंत्री ने भारत की जनता द्वारा दिखाए गए आचरण की प्रशंसा की
भारत में रहने वाले सभी समुदाय बड़े परिवार के सदस्य हैं : प्रधानमंत्री
(प्रधानमंत्री श्री नरेन्द्र मोदी ने आज संसद में उच्चतम न्यायालय के आदेश के अनुसार अयोध्या में राम मंदिर के निर्माण की निगरानी के लिए ट्रस्ट की घोषणा की।
प्रधानमंत्री ने कहा, ‘उच्चतम न्यायालय के निर्देश के आधार पर मेरी सरकार ने आज ‘श्री राम जम्म भूमि तीर्थ क्षेत्र’ ट्रस्ट बनाने के प्रस्ताव को मंजूरी दी है। ट्रस्ट अयोध्या में भव्य राम मंदिर के निर्माण से सम्बन्धित सभी निर्णय लेने के लिए स्वतंत्र होगा।’
निर्णय अयोध्या मामले में उच्चतम न्यायालय के ऐतिहासिक निर्णय के अनुरूप
प्रधानमंत्री ने कहा कि माननीय उच्चतम न्यायालय के निर्देश पर सरकार ने उत्तर प्रदेश की सरकार से सुन्नी वक्फ बोर्ड को पांच एकड़ जमीन आवंटित करने का अनुरोध किया था और राज्य सरकार ने इस अनुरोध को स्वीकार किया।
हम सभी भगवान राम और अयोध्या से जुड़े ऐतिहासिक और आध्यात्मिक महत्व को जानते हैं। यह भारतीय लोकाचार, भाव, आदर्श और संस्कृति में है।
प्रधानमंत्री ने कहा, ‘भव्य राम मंदिर के निर्माण तथा रामलला के दर्शन के लिए आने वाले श्रद्धालुओं की भावनाओं को ध्यान में रखते हुए सरकार ने एक और महत्वपूर्ण निर्णय लिया है। सरकार ने फैसला किया है कि लगभग 67.703 एकड़ अधिग्रहित भूमि नवगठित श्रीराम जन्म भूमि तीर्थ क्षेत्र न्यास को हस्तांतरित की जाएगी।’
प्रधानमंत्री ने भारत की जनता द्वारा दिखाए गए आचरण की प्रशंसा की
प्रधानमंत्री ने अयोध्या मामले में माननीय उच्चतम न्यायालय के निर्णय के बाद शांति और सद्भाव बनाए रखने में देश द्वारा दिखाई गई परिपक्कवता की सराहना की।
उन्होंने इस बात को एक अलग ट्वीट में दोहराते हुए कहा, ‘भारत की जनता ने लोकतांत्रिक तौर-तरीकों तथा प्रक्रियाओं में उल्लेखनीय विश्वास दिखाया। मैं भारत की 130 करोड़ जनता का नमन करता हूं।’
भारत में रहने वाले सभी समुदाय एक बड़े परिवार के सदस्य हैं
प्रधानमंत्री ने कहा कि हम सभी एक परिवार के सदस्य हैं। यह भारत का लोकाचार है। हम प्रत्येक भारतीय को प्रसन्न और स्वस्थ देखना चाहते हैं। सबका साथ, सबका विकास, सबका विश्वास से निर्देशित होकर हम प्रत्येक भारतीय के कल्याण के लिए काम कर रहे हैं।
प्रधानमंत्री ने कहा, ‘आइये हम सब मिलकर भव्य राम मंदिर निर्माण की दिशा में काम करें।’
स्वास्थ्य एवं परिवार कल्याण मंत्रालय
कोविड-19 टीकाकरण अपडेट- 428वां दिन
भारत में समग्र टीकाकरण कवरेज 181.19 करोड़ से अधिक हुआ
आज शाम 7 बजे तक टीके की 13 लाख से ज्यादा खुराक दी गई
12-16 आयु वर्ग के किशोरों को अब तक 16 लाख से अधिक खुराक दी गई
भारत का कोविड-19 टीकाकरण कवरेज आज 181.19 करोड़  से अधिक हो गया। आज शाम 7 बजे तक 13 लाख  से ज्यादा टीके की खुराक दी गई। अब तक 16 लाख  किशोरों को कोविड-19 टीके की पहली खुराक लगाई गई है। कोविड टीकाकरण के तहत चिन्हित श्रेणियों के लाभार्थियों के लिए 'प्रीकॉशन डोज' लगाने के अभियान के तहत अब तक पात्र आयु समूह को 2.17 करोड़ से अधिक खुराक दी गई हैं। देर रात में दिनभर की अंतिम रिपोर्ट आने पर दैनिक टीकाकरण संख्या में वृद्धि होने की संभावना है।
जनसंख्या प्राथमिकता समूहों के आधार पर टीके की खुराक का समग्र कवरेज इस प्रकार है:
|
|
टीके की खुराक का समग्र कवरेज
|
|
एचसीडब्ल्यू
|
|
पहली खुराक
|
|
10403023
|
|
दूसरी खुराक
|
|
9990306
|
|
प्रीकॉशन डोज
|
|
4357887
|
|
एफएलडब्ल्यू
|
|
पहली खुराक
|
|
18412137
|
|
दूसरी खुराक
|
|
17488323
|
|
प्रीकॉशन डोज
|
|
6662982
|
|
आयु वर्ग 12-14 वर्ष
|
|
पहली खुराक
|
|
1676515
|
|
आयु वर्ग 15-18 वर्ष
|
|
पहली खुराक
|
|
56200553
|
||
|
दूसरी खुराक
|
|
35465888
|
|
आयु वर्ग 18-44 वर्ष
|
|
पहली खुराक
|
|
553771279
|
|
दूसरी खुराक
|
|
459343779
|
|
आयु वर्ग 45-59 वर्ष
|
|
पहली खुराक
|
|
202609506
|
|
दूसरी खुराक
|
|
183748173
|
|
60 वर्ष से अधिक
|
|
पहली खुराक
|
|
126641566
|
|
दूसरी खुराक
|
|
114449514
|
|
प्रीकॉशन डोज
|
|
10709580
|
|
कुल दी गई पहली खुराक
|
|
969714579
|
|
कुल दी गई दूसरी खुराक
|
|
820485983
|
|
प्रीकॉशन डोज
|
|
21730449
|
|
कुल
|
|
1811931011
जनसंख्या प्राथमिकता समूहों के आधार टीकाकरण अभियान में आज की उपलब्धि कुछ इस प्रकार है:
|
|
दिनांक: 19 मार्च, 2022 
|
|
एचसीडब्ल्यू
|
|
पहली खुराक
|
|
57
|
|
दूसरी खुराक
|
|
824
|
|
प्रीकॉशन डोज
|
|
6748
|
|
एफएलडब्ल्यू
|
|
पहली खुराक
|
|
89
|
|
दूसरी खुराक
|
|
1499
|
|
प्रीकॉशन डोज
|
|
17143
|
|
आयु वर्ग 12-14 वर्ष
|
|
पहली खुराक
|
|
472639
|
|
आयु वर्ग 15-18 वर्ष
|
|
पहली खुराक
|
|
32030
|
||
|
दूसरी खुराक
|
|
119730
|
|
आयु वर्ग 18-44 वर्ष
|
|
पहली खुराक
|
|
57495
|
|
दूसरी खुराक
|
|
401001
|
|
आयु वर्ग 45-59 वर्ष
|
|
पहली खुराक
|
|
12499
|
|
दूसरी खुराक
|
|
115394
|
|
60 वर्ष से अधिक
|
|
पहली खुराक
|
|
7845
|
|
दूसरी खुराक
|
|
73766
|
|
प्रीकॉशन डोज
|
|
45094
|
|
कुल दी गई पहली खुराक
|
|
582654
|
|
कुल दी गई दूसरी खुराक
|
|
712214
|
|
प्रीकॉशन डोज
|
|
68985
|
|
कुल
|
|
1363853
देश के सबसे जोखिम वाले जनसंख्या समूहों को कोविड-19 से बचाने के एक उपाय के रूप में चल रहे टीकाकरण अभियान की नियमित रूप से समीक्षा और उच्चतम स्तर पर निगरानी की जाती है।
वाणिज्य एवं उद्योग मंत्रालय
वाणिज्य मंत्री ने गुजरात के मोरबी में हुई दुर्घटना में हुए जानमाल के नुकसान पर हार्दिक संवेदना प्रकट की
सरदार वल्लभ भाई पटेल की 147वीं जयंती के अवसर पर एकता की शपथ ली
केंद्रीय वाणिज्य एवं उद्योग, उपभोक्ता मामले, खाद्य एवं सार्वजनिक वितरण तथा कपड़ा मंत्री श्री पीयूष गोयल ने कल गुजरात के मोरबी में पुल के टूटने से हुई दुर्घटना में हुए जानमाल के दुखद नुकसान पर आज हार्दिक संवेदना प्रकट की। वह आज नई दिल्ली में सरदार वल्लभ भाई पटेल की 147वीं जयंती के अवसर पर आयोजित ‘रन फॉर यूनिटी‘ को झंडी दिखाने से पूर्व उपस्थित जनसमूह को संबोधित कर रहे थे।
श्री गोयल ने इससे पूर्व ट्वीट कर कहा था कि उनकी संवेदनाएं इस दुर्घटना में अपने प्रियजनों को खो देने वालों के साथ है।
श्री गोयल ने वाणिज्य भवन के परिसर से एकता दौड ‘रन फॉर यूनिटी‘ को झंडी दिखाने से पूर्व सरदार वल्लभ भाई पटेल की प्रतिमा पर पुष्पांजलि भी अर्पित की।
श्री गोयल ने वाणिज्य एवं उद्योग मंत्रालय के अधिकारियों एवं कर्मचारियों को ‘राष्ट्रीय एकता दिवस की शपथ‘ भी दिलाई।
इसके बाद उन्होंने वाणिज्य भवन के परिसर से ‘एकता के लिए दौड़‘ को झंडी दिखाई।
श्री गोयल ने सरदार वल्लभ भाई पटेल, जिन्होंने 550 से अधिक रियासतों को एकीकृत करने के के साथ ही एक आधुनिक भारत का निर्माण किया, उनकी प्रतिमा पर पुष्पांजलि अर्पित की। उन्होंने एकता के लिए दौड कार्यक्रम में सहभागिता की तथा ‘एक भारत-श्रेष्ठ भारत‘ के उनके विजन को साकार करने के लिए दृढ़ संकल्प लिया।
रक्षा मंत्रालय
एयर मार्शल नर्मदेश्वर तिवारी ने दक्षिण पश्चिमी वायु कमान के वायु अधिकारी कमांडिंग-इन-चीफ का पदभार ग्रहण किया
एयर मार्शल नर्मदेश्वर तिवारी ने 01 मई, 2023 को गांधीनगर में दक्षिण पश्चिमी वायु कमान  के एयर ऑफिसर कमांडिंग-इन-चीफ  का पदभार ग्रहण किया। उन्होंने एयर मार्शल विक्रम सिंह का स्थान लिया, जो 30 अप्रैल, 2023 को सेवानिवृत्त हुए थे।
एयर मार्शल नर्मदेश्वर तिवारी को 07 जून, 1986 को फाइटर स्ट्रीम में कमीशन दिया गया था। वे राष्ट्रीय रक्षा अकादमी के पूर्व-छात्र हैं और राष्ट्रपति गोल्ड मेडलिस्ट के रूप में उत्तीर्ण हुए हैं। उन्होंने विभिन्न प्रकार के विमानों पर 3600 घंटे से अधिक की उड़ान भरी है। वे एक योग्य फ्लाइंग इंस्ट्रक्टर होने के साथ-साथ एक एक्सपेरिमेंटल टेस्ट पायलट भी हैं। एयर मार्शल के पास क्षेत्र का समृद्ध अनुभव है जिसमें मुख्य रूप से मिराज-2000 पर विभिन्न हथियारों और प्रणालियों का परिचालन परीक्षण भी शामिल है। कारगिल संघर्ष के दौरान वे विभिन्न ऑपरेशनों में सक्रिय रूप से शामिल रहे और कई महत्वपूर्ण मिशनों में हिस्सा लिया। उन्होंने राजस्थान सेक्टर में फ्रंटलाइन फाइटर बेस की भी कमान संभाली है। इसके बाद, उन्होंने वायु सेना के प्रमुख उड़ान परीक्षण प्रतिष्ठान एएसटीई के मुख्य टेस्ट पायलट के रूप में कार्य किया। वे 2013-16 से पेरिस में एयर अटैची थे। फ्रांस से लौटने पर उन्होंने वायु सेना स्टेशन जोधपुर की कमान संभाली। उन्होंने अक्टूबर 2018 में राष्ट्रीय उड़ान परीक्षण केंद्र में परियोजना निदेशक  का पदभार संभाला, जहां वे हल्के लड़ाकू विमान तेजस के विकास और संचालन में सक्रिय रूप से शामिल थे।
दक्षिण पश्चिमी वायु कमान  के एयर ऑफिसर कमांडिंग-इन-चीफ  के रूप में कार्यभार संभालने से पहले, एयर मार्शल वायु सेना मुख्यालय  में वायु सेना के उप प्रमुख थे। उनकी विशिष्ट सेवा के लिए उन्हें 2008 में 'वायु सेना पदक' और 2022 में 'अति विशिष्ट सेवा पदक' से सम्मानित किया गया था।
विज्ञान एवं प्रौद्योगिकी मंत्रालय
वैज्ञानिकों ने आणविक सेंसर विकसित किया है जो चिकित्सीय मूल्य की नई दवाओं की पहचान करने में सहायक होगा
शोधकर्ताओं ने हाल ही में एक आणविक सेंसर विकसित किया है, जो कैंसर की दवाओं की पहचान करके पता लगा सकता है कि इस तरह के रसायन जीवित कोशिकाओं के अंदर सूक्ष्म नलिकाएं कैसे बदलाव करते हैं।
सूक्ष्म नलिकाएं कोशिका के कोशिका द्रव्य के भीतर एक संरचनात्मक नेटवर्क साइटोस्केलेटन का हिस्सा हैं, और वे कई रसायनों की प्रतिक्रिया में बदल जाते हैं।
ट्यूबलिन संशोधनों को समझना आज तक एक चुनौती बना हुआ है क्योंकि ऐसे उपकरणों की अनुपलब्धता है जो उन्हें जीवित कोशिकाओं में चिह्नित कर सकते हैं। विज्ञान और प्रौद्योगिकी विभाग  द्वारा समर्थित एक द्विपक्षीय संगठन, इंडो-फ्रेंच सेंटर फॉर द प्रमोशन ऑफ एडवांस्ड रिसर्च यानी, भारत-फ्रांस उन्नत अनुसंधान विकास केंद्र  द्वारा वित्त पोषित क्युरी इंस्टीट्यूट, ऑर्से, फ्रांस के सहयोग से इनस्टेम, बैंगलोर, भारत के शोधकर्ताओं के साथ भारत सरकार और फ्रांस की सरकार ने इस कमी को दूर करने का निर्णय लिया। इन शोधकर्ताओं ने जीवित कोशिकाओं में सूक्ष्मनलिका संशोधनों की गतिशीलता का अध्ययन करने के लिए पहला ट्यूबुलिन नैनोबॉडी-या सेंसर विकसित किया और इसका उपयोग नई कैंसर उपचार की दवाओं की पहचान के लिए किया। यह काम हाल ही में जर्नल ऑफ सेल बायोलॉजी में हाल ही में प्रकाशित हुआ है।
बैंगलोर और ऑर्से के शोधकर्ताओं ने सिंथेटिक प्रोटीन को डिजाइन करने के लिए एक विधि तैयार की, जिसे नैनोबॉडी के रूप में जाना जाता है, जो विशेष रूप से संशोधित माइक्रोट्युबल्स से बांध सकता है। ये नैनोबॉडी रोगाणुओं के खिलाफ रक्षा तंत्र के रूप में हमारे शरीर में बनी एंटीबॉडी के समान हैं। हालांकि, एंटीबॉडी के विपरीत, नैनोबॉडी आकार में छोटे होते हैं और प्रोटीन इंजीनियरिंग के लिए आसानी से उपलब्ध हैं। इसके बाद नैनोबॉडी को एक फ्लोरोसेंट अणु के साथ जोड दिया जाता है, जिसे पता लगाने वाले उपकरण के रूप में उपयोग किया जाता है और इसे सेंसर कहते हैं। उन्होंने एक अद्वितीय सूक्ष्मनलिका संशोधन के खिलाफ एक जीवित सेल सेंसर को विकसित किया और मान्यता प्रदान की, जिसे सूक्ष्मनलिकाएं का टायोसीनेटेड रूप कहा जाता है जो पहले से ही कोशिका विभाजन और इंट्रासेल्युलर संगठन के लिए महत्वपूर्ण माना जाता है।
टायरोसिनेशन सेंसर पहला ट्यूबुलिन नैनो-बॉडी या सेंसर है - जिसका उपयोग जीवित कोशिकाओं में सूक्ष्मनलिका परिवर्तन की गतिशीलता का अध्ययन करने के लिए किया जा सकता है। सीईएफआईपीआरए शोधकर्ताओं ने सूक्ष्म सेंसर को लक्षित करने वाले छोटे-अणु यौगिकों के प्रभाव का अध्ययन करने में इस सेंसर के उपयोग को दिखाया है। इन रसायनों को अक्सर कैंसर-रोधी दवाओं के रूप में उपयोग किया जाता है। इस प्रकार, टाइरोसिनेशन सेंसर कई शोधकर्ताओं के लिए सूक्ष्मनलिका कार्यों का अध्ययन करने की सुविधा प्रदान करेगा और चिकित्सीय मूल्य की नई दवाओं की पहचान करने में सहायता करेगा।
[प्रकाशन लिंक: https://doi.org/10.1083/jcb.201912107]
मिनहाज सिराजुद्दीन  बैंगलोर, भारत कार्स्टन जान्के  ओरसे, फ्रांस
[[संसाधन: सेंसर प्लास्मिड गैर-वाणिज्यिक अनुसंधान उपयोग के लिए एड्डेगेने से उपलब्ध हैं। https://www.addgene.org/search/catalog/plasmids/?q=a1ay1
वाणिज्यिक अनुप्रयोगों के लिए, कृपया minhaj@instem.res.in पर संपर्क करें।]
नागरिक उड्डयन मंत्रालय
लगभग 10,800 भारतीयों को यूक्रेन के पड़ोसी देशों से विशेष उड़ानों के जरिए वापस भारत लाया गया
अगले 24 घंटों में और अधिक नागरिकों को लाने के लिए 11 नागरिक और 4 आईएएफ की उड़ानें तैयार हैं
भारतीय नागरिकों के बचाव को लेकर चलाए जा रहे अभियान 'ऑपरेशन गंगा' के तहत यूक्रेन के पड़ोसी देशों से आज 17 विशेष उड़ानें देश वापस आई हैं। इनमें 14 नागरिक उड़ानें और तीन सी-17 आईएएफ उड़ानें शामिल हैं। आज एक और नागरिक उड़ान के आने की उम्मीद है। नागरिक उड़ानों के जरिए 3,142 और सी-17 उड़ानों के माध्यम से 630 यात्रियों को भारत लाया गया। अब तक 43 विशेष नागरिक उड़ानों की सहायता से 9,364 से अधिक भारतीयों को वहां से निकाला जा चुका है। सी-17 की सात उड़ानों से अब तक 1,428 यात्री भारत आए हैं और 9.7 टन राहत सामग्री को पहुंचाया गया है। आज की नागरिक उड़ानों में बुखारेस्ट से 4, कोसिसे से 2, बुडापेस्ट से 4, सैजो से 3 और सुसेवा से 2 शामिल हैं। वहीं, आईएएफ ने बुडापेस्ट से 1 और बुखारेस्ट से 2 उड़ानें भरीं हैं।
कल यानी शनिवार को 11 विशेष नागरिक उड़ानों से 2200 से अधिक भारतीयों को वापस देश लाने की उम्मीद है। इनमें से 10 उड़ानें नई दिल्ली और एक मुंबई में उतरेगी। इनमें 5 उड़ानें बुडापेस्ट, 2 सैजो और 4 सुसेवा से उड़ानें भरेंगीं। वहीं, रोमानिया, पोलैंड और स्लोवाकिया के लिए चार सी-17 विमानों को उतारा गया है, जिनके देर रात और कल सुबह तड़के पहुंचने की उम्मीद है।
गृह मंत्रालय
भारत और बांग्लादेश के बीच गृह मंत्री स्तर की वार्ता की प्रेस विज्ञप्ति
भारत और बांग्लादेश के बीच 07 अगस्त, 2019 को नई दिल्ली में गृह मंत्री स्तर की वार्ता  की सातवीं बैठक हुई। इस बैठक की अध्यक्षता केंद्रीय गृह मंत्री श्री अमित शाह और बांग्लादेश के गृह मंत्री श्री असद-उज-ज़मा खान ने की।
गृह मंत्री ने दूसरी बार बांग्लादेश के गृह मंत्री का कार्यभार संभालने के लिए गणमान्य अतिथि को बधाई दी। उन्होंने बांग्लादेश की प्रधानमंत्री शेख हसीना के विकास के एजेंडे को भारत के पूर्ण समर्थन की बात दोहराई। दोनों मंत्रियों ने द्विपक्षीय संबंधों के महत्व को दोहराते हुए कहा कि 1971 के मुक्ति संग्राम के दौरान बना ये संबंध आज सामरिक साझेदारी से काफी आगे जा चुका है। आज, यह संबंध दुनिया भर के लिए अच्छे पड़ोसी संबंधों की प्रेरणा बन गया है। इसकी जड़ें इतिहास, संस्कृति, भाषा और साझे लोकतांत्रिक मूल्यों, धर्मनिरपेक्षता, विकास साझेदारी और अनगिनत दूसरी समानताओं तक फैली हैं।
बैठक के दौरान दोनों मंत्रियों ने इस बात पर संतोष जताया कि दोनों देश सुरक्षा एवं सीमा प्रबंधन समेत प्रत्येक क्षेत्र में पहले के मुकाबले ज्यादा मिलकर काम कर रहे हैं। दोनों मंत्रियों ने सीमा को मित्रवत बनाए रखने की प्रतिबद्धता दोहराई और इस संबंध में दोनों देशों के सीमा सुरक्षा बलों के बीच करीबी सहयोग की सराहना की। गृह मंत्री ने बांग्लादेश की उस नीति की सराहना कि जिसके मुताबिक वह कट्टरपंथियों और उग्रवादियों को उसके भूभाग का इस्तेमाल भारत समेत दूसरे देशों में हिंसा फैलाने के लिए नहीं करने देगा।
इस बैठक के दौरान द्विपक्षीय सुरक्षा सहयोग से जुड़े मुद्दों पर चर्चा की गई। दोनों गृह मंत्रियों ने इस बात की जरूरत पर बल दिया कि सीमापार अपराध के खतरे को रोकने की जरूरत है। इसके लिए दोनों सुरक्षित सीमा के लक्ष्य को हासिल करने के लिए सहयोग बढ़ाने पर सहमत हुए। दोनों पक्षों ने सीमा पर सुरक्षा एवं आधारभूत ढांचे से जुड़े लंबित मुद्दों की भी समीक्षा की और इन मामलों को तेजी से हल करने के लिए कदम उठाने पर सहमति व्यक्त की। गृह मंत्री अमित शाह ने विशेष रूप से पूर्वोत्तर भारत में घुसपैठ की समस्या का समाधान खोजने के मद्देनजर सीमा पार से लोगों की अवैध घुसपैठ के बारे में भारत की चिंता को साझा किया।
गृह मंत्री ने अपने बांग्लादेशी समकक्ष को उनके देश में शरण लिए हुए म्यांमार के नागरिकों के सुरक्षित और शीघ्र वापसी के लिए भारत के सतत समर्थन का भरोसा दिलाया। इन लोगों को भारत सितंबर 2017 से चार जगहों पर मानवीय सहायता उपलब्ध करा रहा है।
दोनों नेताओं ने लोगों के बीच संपर्क को आसान बनाने और कनेक्टीविटी को प्रोत्साहित करने समेत व्यापार, स्वास्थ्य एवं पर्यटन से जुड़ी आवाजाही के लिए सहयोग बढ़ाने पर भी आगे बढ़ने की बात कही है।
प्रधानमंत्री कार्यालय
प्रधानमंत्री ने पैरालंपिक खेलों में पुरुषों की ऊंची कूद स्पर्धा टी-47 में रजत पदक जीतने पर निषाद कुमार को बधाई दी
प्रधानमंत्री श्री नरेन्द्र मोदी ने टोक्यो में पैरालंपिक खेलों में पुरुषों की ऊंची कूद स्पर्धा टी-47 में रजत पदक जीतने पर निषाद कुमार को बधाई दी है।
अपने एक ट्वीट में, प्रधानमंत्री ने कहा:
“टोक्यो से खुशी की और भी खबर आई है! मुझे इस बात की बेहद खुशी है कि निषाद कुमार ने पुरुषों की ऊंची कूद टी-47 में रजत पदक जीता है। वो उत्कृष्ट कौशल और दृढ़ता वाले एक असाधारण एथलीट हैं। उन्हें बधाई। #Paralympics"
वाणिज्य एवं उद्योग मंत्रालय
सरकार ने फसल सीजन 2022-23 के लिए कर्नाटक में नीलामी प्लेटफॉर्म पर पंजीकृत उत्पादकों द्वारा उत्पादित अधिशेष तंबाकू और गैर-पंजीकृत उत्पादकों द्वारा उत्पादित अनधिकृत तंबाकू की बिक्री की अनुमति दी
केंद्रीय वाणिज्य और उद्योग मंत्री श्री पीयूष गोयल ने 2022-2023 कर्नाटक फसल सीजन के दौरान कम उत्पादन को देखते हुए पंजीकृत उत्पादकों द्वारा उत्पादित अधिशेष धुआंकश उपचारित वर्जीनिया तंबाकू और गैर-पंजीकृत उत्पादकों द्वारा उत्पादित अनधिकृत धुआंकश उपचारित वर्जीनिया तंबाकू की बिक्री की अनुमति देने पर विचार किया है।
कर्नाटक में, इस फसल सीजन के दौरान, 40,207 किसानों ने 60,782 हेक्टेयर क्षेत्र में एफसीवी तंबाकू की खेती की। जून और जुलाई 2022 के महीनों के दौरान निरंतर बारिश के कारण तम्बाकू बोर्ड द्वारा निर्धारित 100.00 मिलियन किलोग्राम के फसल आकार के मुकाबले कर्नाटक में एफसीवी तंबाकू का कुल उत्पादन 59.78 मिलियन किलोग्राम रहा।
अधिशेष एफसीवी तम्बाकू की बिक्री पर कोई आर्थिक दंड नहीं लगाने के निर्णय से कर्नाटक के किसानों को इस फसल सीजन में कम उत्पादन के कारण हुए नुकसान की भरपाई करने में बहुत लाभ होगा। यह सोच एफसीवी तम्बाकू किसानों को कम उत्पादन और कम आय के कारण हुई उनकी वित्तीय दुर्दशा से उबरने में प्राथमिक सहायता करेगी और उत्पादकों को उनकी आजीविका जारी रखने में बहुत सहायता करेगी।
पत्तन, पोत परिवहन और जलमार्ग मंत्रालय
‘स्वच्छता हमें ईश्वर के समीप लाती है’, श्री सर्बानंद सोनोवाल असम के डिब्रूगढ़ से 'स्वच्छता ही सेवा' अभियान में लोगों के साथ शामिल हुए
श्री सोनोवाल ने प्रधानमंत्री श्री नरेन्द्र मोदी के प्रेरणादायक नेतृत्व में असम के लोगों की इस अभियान में उत्साहपूर्ण भागीदारी के साथ इसकी सफलता की सराहना की
केंद्रीय पत्तन, पोत परिवहन और जलमार्ग तथा आयुष मंत्री, श्री सर्बानंद सोनोवाल ने आज असम के डिब्रूगढ़ से 'स्वच्छता ही सेवा' अभियान का नेतृत्व किया। इस अवसर पर केंद्रीय मंत्री ने प्रधानमंत्री श्री नरेन्द्र मोदी के प्रेरणादायक नेतृत्व में स्वच्छता के इस नए आंदोलन में उत्साहपूर्वक भागीदारी के लिए असम के लोगों को धन्यवाद दिया।
इस अवसर पर बोलते हुए, श्री सोनोवाल ने कहा, “जैसा कि हम 'स्वच्छता ही सेवा' अभियान में शामिल हो रहे हैं और अपना 'श्रमदान’ कर रहे हैं, यह देखकर बहुत खुशी महसुस हो रही है कि असम के लोगों ने हमारे यशस्वी नेता, माननीय प्रधानमंत्री श्री नरेन्द्र मोदी जी के आह्वान पर सकारात्मक प्रतिक्रिया दी है और अपनी उत्साहजनक भागीदारी के साथ इस आंदोलन को सफल बनाया है। हमें याद रखना चाहिए कि स्वच्छता पर महात्मा गांधी जी ने क्या संदेश दिया है और यह कचरा मुक्त भारत के लिए जन भागीदारी द्वारा कैसे परिलक्षित होता है। स्वच्छता हमें ईश्वर के समीप लाती है। हमें स्वच्छ भारत के इस महान उद्देश्य के प्रति अडिग रहना चाहिए जिससे स्वस्थ भारत बनाया जा सके, जो हमारे नेता श्री नरेन्द्र मोदी जी का एक दृष्टिकोण है।”
प्रधानमंत्री कार्यालय
ऊर्जा सुरक्षा को बढ़ावा
पीएम ने गुंटूर का दौरा किया, 1.33 एमएमटी विशाखापत्तनम एसपीआर सुविधा राष्ट्र को समर्पित की
बीपीसीएल तटीय स्थापना परियोजना और ओएनजीसी के एस-1 वशिष्ठ का अनावरण किया
प्रधानमंत्री श्री नरेंद्र मोदी ने आज आंध्र प्रदेश के गूंटूर का दौरा किया और तीन प्रमुख परियोजनाओं का अनावरण किया।
इस अवसर पर आंध्र प्रदेश और तेलंगाना के राज्यपाल श्री ई. एस. एल. नरसिम्हन और केंद्रीय वाणिज्य एवं उद्योग और नागरिक उड्डयन मंत्री श्री सुरेश प्रभु भी उपस्थित थे।
देश की ऊर्जा सुरक्षा को बढ़ावा देने के उद्देश्य से, प्रधानमंत्री ने भारतीय सामरिक पेट्रोलियम रिजर्व लिमिटेड  की 1.33 एमएमटी विशाखापत्तनम स्ट्रेटेजिक पेट्रोलियम रिजर्व  सुविधा राष्ट्र को समर्पित की। परियोजना की लागत 1125 करोड़ रूपये है। यह देश की सबसे बड़ी भूमिगत भंडारण सुविधा है।
उन्होंने कृष्णापटनम में भारत पेट्रोलियम कार्पोरेशन लिमिटेड  तटीय स्थापना परियोजना की स्थापना के लिए आधारशिला रखी। 100 एकड़ में फैली इस परियोजना की अनुमानित लागत 580 करोड़ रूपये है। यह परियोजना नवंबर 2020 तक चालू हो जाएगी। पूरी तरह से स्वचालित और अत्याधुनिक इस तटीय स्थापना परियोजना से आंध्र प्रदेश के लिए पेट्रोलियम उत्पादों की सुरक्षा सुनिश्चित होगी।
गैस आधारित अर्थव्यवस्था पर प्रमुखता से जोर देते हुए, प्रधानमंत्री ने ओएनजीसी के एस-1 वशिष्ठ नामक विकास परियोजना राष्ट्र को समर्पित किया, जो आंध्र प्रदेश में कृष्णा-गोदावरी  अपतटीय बेसिन में स्थित है। परियोजना की लागत लगभग 5,700 करोड़ रुपये है। यह परियोजना 2020 तक तेल आयात को 10% कम करने के प्रधानमंत्री के सपने को साकार करने में महत्वपूर्ण योगदान करेगी।